SCB Financial Markets คาดกรอบเงินบาทวันนี้ 36.25-36.40 บ./ดอลลาร์
SCB Financial Markets คาดกรอบเงินบาทวันนี้ (1 ส.ค. 65) เคลื่อนไหวกรอบ 36.25-36.40 บ./ดอลลาร์ โดยค่าเงินบาทปรับแข็งค่าขึ้นเมื่อเทียบกับสกุลเงินดอลลาร์สหรัฐ หลังเฟดปรับขึ้นดอกเบี้ยตามคาด
SCB Financial Markets คาดกรอบเงินบาทวันนี้ (1 ส.ค. 65) เคลื่อนไหวกรอบ 36.25-36.40 บ./ดอลลาร์ โดยค่าเงินบาทปรับแข็งค่าขึ้นเมื่อเทียบกับสกุลเงินดอลลาร์สหรัฐ หลังเฟดปรับขึ้นดอกเบี้ยตามคาด
1 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (1 ส.ค.65) เคลื่อนไหวในกรอบ 36.25-36.40 บาท/ดอลลาร์
โดยค่าเงินบาทปรับแข็งค่าขึ้นเมื่อเทียบกับสกุลเงินดอลลาร์สหรัฐ หลังจากธนาคารกลางสหรัฐ (เฟด) ปรับขึ้นดอกเบี้ยตามคาดที่ 75 bps ทำให้ดอกเบี้ยสหรัฐตอนนี้อยู่ที่ 2.25-2.5%
ขณะที่ตัวเลข GDP สหรัฐออกมาที่ -0.9% ต่อปีในไตรมาสที่สอง เป็นการติดลบสองไตรมาสติดกัน ซึ่งเป็นหนึ่งในข้อบ่งชี้ของภาวะเศรษฐกิจถดถอยที่ตลาดกังวลอยู่
อย่างไรก็ตามประธานเฟดกล่าวว่าเศรษฐกิจสหรัฐยังไม่เข้าสู่สภาวะถดถอย เพราะตลาดแรงงานยังดี ทำให้ตลาดให้ความสนใจตัวเลขการจ้างงานนอกภาคการเกษตร (Non-farm payroll) สัปดาห์นี้คาดว่าจะมีราว 250,000 ตำแหน่ง และอัตราการว่างงาน (unemployment rate) ที่ 3.6%